Hetta er tað klassiska temaið, ið vit eisini kenna frá Goethe: Faust, ið selir sál sína til Mefisto. Tónaskaldið Stravinsky verður roknaður sum stóri nýskaparin í 20. øld. Hann breyt upp úr nýggjum. Tað kann tykjast løgið, at Gjáargarður er staðið, har ið hetta verður framført, men verkið er júst skrivað, so til ber at ferðast við tí: Tíðirnar vóru ringar í 1918, fyrri veraldarbardagi leikaði á, so ráðini vóru ring, og nógv skuldi fáast burturúr lítlum. Aldubáran og Tjóðpallur Føroya, eru farnir í samstarv um hetta tiltak. Hans Tórgarð hevur stjórnað. Tekstin til verkið skrivaði Charles-Ferdinand Ramuz og Dánial Hoydal hevur týtt leikin til føroyskt.